b"\n_START_ARTICLE_\nBir Hakeim\n_START_PARAGRAPH_\nBir Hakeim (eller Bir Hacheim) er en tidligere \xc3\xb8rkenoase i den libyske \xc3\xb8rken omkring 65 km syd for Tobruk. Stedet er ikke l\xc3\xa6ngere beboet.\n_START_SECTION_\nHistorie\n_START_PARAGRAPH_\nEn osmannisk f\xc3\xa6stning blev i det 20. \xc3\xa5rhundrede anvendt af italiensk kamelkavaleri som garnison. De tidligere br\xc3\xb8nde ved Bir Hakeim var allerede i 1942 sandet til. Under 2. verdenskrig udk\xc3\xa6mpedes her slaget om Bir Hakeim mellem Panzer Armee Afrika og Frie franske styrker. Omr\xc3\xa5det er stadig overs\xc3\xa5et med miner og blindg\xc3\xa6ngere._NEWLINE_Da Gaddafi-Regeringen i begyndelsen af 1990'erne ville bygge en vandledning fra Al Kufrah-oasen til Tobruk for at kunne g\xc3\xb8re et omr\xc3\xa5de til landbrug, m\xc3\xa5tte man gennemf\xc3\xb8re omfattende minerydninger for at kunne etabler en korridor til vandledningen.\n_START_SECTION_\nPlacering\n_START_PARAGRAPH_\nTidligere l\xc3\xa5 Bir Hakeim hvor to beduinveje krydsedes. I dag passerer \xc3\xb8rkenvejen mellem Tobruk og Ajdabiya nogle kilometer fra ruinerne."